section_heading: Seleukidska era
paragraph_text: U većem dijelu Bliskog istoka se od 4. st. pr. n. e. do 6. st. n.e. koristila seleukidska era, čija je epoha bila 312. pr. n. e., godina kada je Seleuk I. Nikator zauzeo Babilon, čime je započeo vladavinu svoju, i svoje dinastije, nad azijskim dijelom carstva Aleksandra Velikog. Ova era se javlja u Hebrejskoj Bibliji u Knjizi Makabeja. Židovi su ovu eru koristili i tijekom srednjeg vijeka, pod nazivom Era ugovora, jer su njome datirane pravne isprave.